Ananging tumrap pangudinipun basa Jawi, punapadene basa ing tanah Indhiya sanès-sanèsipun, botên makatên.§ Gadhahanipun tiyang Jawi ingkang radi ngèmpêri bausastra punika namung sêrat Dasanama, mênggah isinipun têmbung-têmbung ingkang nunggil suraos, nanging boten sapintêna kathahipun, sarta pêrlu namung tumrap ingkang sami badhe damêl kêkidungan kemawon, wontên malih ingkang radi ngèmpêri, inggih punika pratelan têmbung kawi sawatawis kathah, ingkang babonipun taksih kasêrat ing kropak, ananging pratelan punika ugi dèrèng paja-paja kenging kawical sêrat Bausastra. [makatên...]